402 1775. 



ipsum id iuris nactum esse credimus, in famam aliorum ut pro 

 lubitu possit invehi deque ea detrahere. Kolbius certe, si 

 genium seculi quo vixit consideramus, si statum historiae na- 

 turalis eius temporis perpendimus, multa magno studio col- 

 legit, ita ut lectori occasionem praebeat inquirendi plura, 

 et si in multis erraverit, tamen ipsi ignoscendum credo, quia 

 non iactat se in coarguenda aliorum ignorantia ut ille dica- 

 cissimus ac acerbus iudex. 



Kolbius meminit Canes feros, la Caille ex eo habet 

 suos Chiens sauvages, nec quisquam sibi id curae esse du- 

 xit, qualesnam hi feri essent canes, donec ipse ex pellibus 

 Hyaenam cognovi. Kolbius enumerat cuniculos inter ani- 

 malia Prom. b. spei, et hic la Caille suo utendum iure ra- 

 tus, ut nos meliora edoceret, Marmottam substituit, alio 

 errore, donec a clariss. Pallas edocti sciremus, hosce Cuni- 

 culos vel Marmottas esse Caviam capensem. Sed haec 

 sufiicient viris qui verum aequumque amant, ut tandem inde 

 colligant, monitorem Kolbii acerbum la Caille, nobis in hi- 

 storia naturali prorsus nil praestitisse; et si quid dixit, fa- 

 bulas certe hinc inde admiscuit. Sed iam haec omnia con- 

 cludimus, dicto egregio apud Plin. hist. nat. „Quid ergo? 

 „non multa aeque fabulosa produnt poetae? Sed hoc ea 

 „in re, quae quotidie inveniatur atque abundet, et hoc 

 „mendacium coarguat, serio quemquam dixisse, summa 

 Jiominum contemtio est, et intoleranda mendaciorum im- 

 „punitas." 



Quaecunque colligere potui, ad illustrandam scientiam 

 egregiam naturae, id sedulo praestiti; verum nollem alios 

 inde colligere, me omnia iam in eo studio involutissimo 

 praestitisse, nec quidquam reliquum esse, in quo alii se ex- 

 erceant post nos venturi. „Patet omnibus vcritas, nondum 

 „est occupata. Multum ex illa etiam futuris relictum est. ,f 

 Senec. Epist. 33. Et ego quidem aggressus sum, secundum 

 istud Tullianum dictum, „non tam pe7ficiundi spe, quam 



